Diari Oficial de la Generalitat Valenciana


Sumari del DOGV 5929, del 09-01-2009 (2008/15559)

RESOLUCIÓ de 10 de desembre de 2008, de la Direcció General d'Indústria i Innovació, per la qual es modifica l'annex de la Resolució de 19 de maig de 2008 d'este mateix òrgan directiu, a fi d'incloure en els models de certificats d'instal·lació elèctrica per a baixa tensió el codi universal de punt de subministrament (CUPS).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2008/12/10/(1)/dof/vci/html**

### Dades del document

Número de DOGV
:   5929

Data del DOGV
:   09-01-2009

Secció del DOGV
:   I. DISPOSICIONS GENERALS

Número del document
:   2008/15419


Data del document
:   10-12-2008

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * energia elèctrica
    * reglamentació tècnica
    * instal·lació hidroelèctrica
    * emplaçament industrial
    * legislació
    * edifici industrial
    * indústria elèctrica
    * instal·lació frigorífica
    * infraestructura industrial
    * material d'elevació
    * projecte industrial
    * equip de pressió
    * formulari

RESOLUCIÓ de 10 de desembre de 2008, de la Direcció General d'Indústria i Innovació, per la qual es modifica l'annex de la Resolució de 19 de maig de 2008 d'este mateix òrgan directiu, a fi d'incloure en els models de certificats d'instal·lació elèctrica per a baixa tensió el codi universal de punt de subministrament (CUPS). [2008/15174]
Amb data 2 de juny de 2008 (DOCV núm. 5775) es va publicar la Resolució de 19 de maig de 2008, de la Direcció General d'Indústria i Innovació, per la qual es modifica l'annex II de l'Ordre de 12 de febrer de 2001, de la Conselleria d'Indústria i Comerç, sobre contingut mínim dels projectes d'indústries i instal·lacions industrials, a fi de substituir el model de certificat d'instal·lació elèctrica per a baixa tensió inclòs en el dit annex, mitjançant Resolució de 22 d'abril de 2004, de la Direcció General d'Indústria i Investigació Aplicada.
Posteriorment, el Ministeri d'Indústria, Comerç i Turisme va publicar l'Ordre ITC/1857/2008, de 26 de juny, per la qual es revisen les tarifes elèctriques a partir de l'1 de juliol de 2008 (BOE núm. 156, del 28 de juny de 2008), en la disposició addicional cinquena de la qual s'establix l'obligació per a les empreses distribuïdores d'assignar un codi universal de punt de subministrament (CUPS), seguint el procediment d'operació del sistema (PO10.8), i facilitar-lo a tots els nous clients que es connecten a les seues xarxes, qualsevol que siga la modalitat de contractació: tarifa o tarifa d'accés.
Mitjançant este codi es pretén garantir la irrepetibilitat i identificació de cada punt de mesura de manera unívoca i permanent, així com disposar d'un format comú que facilite el tractament informàtic massiu de la informació que s'hi associa, a fi de millorar la gestió del sistema elèctric.
Per tant, la inclusió d'esta dada en els certificats d'instal·lació elèctrica per a baixa tensió, document imprescindible per a procedir a la contractació de conformitat amb el que s'ha previst en l'article 18.3 del Reial Decret 842/2002, de 2 d'agost, pel qual s'aprova el Reglament Electrotècnic per a Baixa Tensió, es considera adequat en la mesura que contribuirà a la major eficàcia i millor coordinació en els intercanvis d'informació que es produïxen entre els distints agents intervinents en la posada en servici reglamentària d'este tipus d'instal·lacions.
D'altra banda, aprofitant la conveniència d'incorporar este codi als certificats actualment vigents, s'ha reorganitzat i simplificat el seu contingut per a facilitar la seua formalització, i també s'ha augmentat el nombre de files destinades a la identificació dels distints subministraments alimentats per una connexió de servici comuna, típic dels edificis destinats principalment a habitatges, a fi que un mateix certificat tinga la capacitat suficient i evitar d'esta manera la dispersió documental relativa a una mateixa unitat, des d'un punt de vista elèctric i constructiu, a l'efecte de certificació.
Per això i en virtut del que establix la disposició final primera de l'Ordre de 12 de febrer de 2001, de la Conselleria d'Indústria i Comerç, que faculta l'aleshores Direcció General d'Indústria i Energia per a modificar-ne els annexos, i en virtut del que disposa l'article 9 del Decret 130/2007, de 27 de juliol, del Consell de la Generalitat, pel qual s'aprova el Reglament Orgànic de la Conselleria d'Indústria, Comerç i Innovació, que establix que correspon a la Direcció General d'Indústria i Innovació exercir les funcions en matèria de seguretat industrial, resolc:
Primer
Substituir l'annex de la Resolució de 19 de maig de 2008, de la Direcció General d'Indústria i Innovació, per la qual es modifica l'annex II de l'Ordre de 12 de febrer de 2001, de la Conselleria d'Indústria i Comerç, sobre contingut mínim dels projectes d'indústries i instal·lacions industrials, a fi de substituir el model de certificat d'instal·lació elèctrica per a baixa tensió inclòs en l'esmentat annex, mitjançant Resolució de 22 d'abril de 2004, de la Direcció General d'Indústria i Investigació Aplicada (DOCV núm. 5775, de 02.06.2008), pel que s'adjunta a la present resolució.
Segon
La present resolució entrarà en vigor als tres mesos de la publicació en el Diari Oficial de la Comunitat Valenciana.
València, 10 de desembre de 2008.- El director general d'Indústria i Innovació: Bruno Broseta Dupré.


Còpia Permalink ELI